pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีกล่าวถ้อยแถลงในการประชุม ASEAN – UN ครั้งที่ 12 ย้ำบทบาทของสหประชาชาติในการเสริมสร้างสันติภาพและแนวคิดเพื่อสันติท่ามกลางภาวะความขัดแข้งทางภูมิรัฐศาสตร์ในปัจจุบัน
วันเสาร์ที่ 12 พฤศจิกายน 2565
นายกรัฐมนตรีกล่าวถ้อยแถลงในการประชุม ASEAN – UN ครั้งที่ 12 ย้ําบทบาทของสหประชาชาติในการเสริมสร้างสันติภาพและแนวคิดเพื่อสันติท่ามกลางภาวะความขัดแข้งทางภูมิรัฐศาสตร์ในปัจจุบัน
นายกรัฐมนตรีกล่าวถ้อยแถลงในการประชุม ASEAN – UN ครั้งที่ 12 ย้ําบทบาทของสหประชาชาติในการเสริมสร้างสันติภาพและแนวคิดเพื่อสันติท่ามกลางภาวะความขัดแข้งทางภูมิรัฐศาสตร์ในปัจจุบัน
วันนี้ (วันศุกร์ที่ 11 พฤศจิกายน 2565) เวลา 18.00 น. ณ โรงแรมสกคา กรุงพนมเปญ ราชอาณาจักรกัมพูชา พลเอก ประยุทธ์ จันทร์โอชา นายกรัฐมนตรีเข้าร่วมและกล่าวถ้อยแถลงในการประชุมสุดยอดอาเซียน – สหประชาชาติ ครั้งที่ 12 โดยมีผู้นําประเทศสมาชิกอาเซียน หรือผู้แทน และเลขาธิการสหประชาชาติ ร่วมกล่าวถ้อยแถลง โดยเป็นการประชุมเพื่อรับทราบความคืบหน้าและทบทวนความร่วมมือระหว่างอาเซียนกับสหประชาชาติ ภายใต้แผนปฏิบัติการปี ค.ศ. 2021-2025 แลกเปลี่ยนมุมมองและวิสัยทัศน์ รวมทั้งกําหนดทิศทางและเป้าหมายในการดําเนินความร่วมมือระหว่างกันให้เข้มแข็งยิ่งขึ้น ภายหลังเสร็จสิ้น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญของถ้อยแถลง ดังนี้
นายกรัฐมนตรีแสดงความห่วงกังวลต่อสภาวะความไม่แน่นอนจากสถานการณ์ขัดแย้งทางภูมิรัฐศาสตร์ การแข่งขันของมหาอํานาจ และวิกฤตการณ์ที่ตามมา เช่น วิกฤตด้านอาหารและพลังงาน เงินเฟ้อและค่าครองชีพที่สูงขึ้นทั่วโลก รวมถึงความท้าทายอื่น ๆ ที่กระทบต่อความมั่นคงของมนุษย์และเสถียรภาพทางเศรษฐกิจ เช่น การเปลี่ยนแปลงสภาพภูมิอากาศ และปัญหาห่วงโซ่อุปทาน เป็นต้น จึงเห็นว่า อาเซียนและสหประชาชาติควรกระชับความร่วมมือและเสริมสร้างความเกื้อกูลกันมากขึ้น รวมถึงร่วมสร้างบรรยากาศแห่งสันติภาพและความไว้วางใจกัน ทั้งนี้ สหประชาชาติสามารถเป็นผู้นําในการเปลี่ยนแนวคิด จากการเผชิญหน้ากันมาสู่ความร่วมมือในทุกด้านที่จะนําไปสู่การแก้ไขปัญหาโดยสันติวิธีเสริมสร้างความสงบสุขและเสถียรภาพในทุกภูมิภาค อันเป็นเงื่อนไขสําคัญต่อการเปิดพื้นที่ไปสู่ความร่วมมือด้านเศรษฐกิจ และการแลกเปลี่ยนวัฒนธรรม นํามาซึ่งความมั่นคง มั่งคั่งของโลกโดยรวม โดยเวทีการประชุมต่าง ๆ ที่จัดขึ้นในภูมิภาคในห้วงเวลานี้ จะเป็นโอกาสอันดีในการเสริมสร้างบรรยากาศของการหันหน้าเข้าหากัน ส่งเสริมความไว้วางใจกัน และหาหนทางลดอุณหภูมิแห่งความขัดแย้ง ซึ่งไทยมุ่งมั่นให้เป็นเวทีเสริมสร้างปฏิสัมพันธ์ที่สร้างสรรค์ในการขับเคลื่อนเป้าหมายด้านการพัฒนาเศรษฐกิจโลกและการฟื้นฟูในบริบทโลกหลังโควิด-19 ทั้งนี้ ไทยเห็นว่า การพบกันผ่านเวทีการประชุมเป็นโอกาสดีในการส่งเสริมความไว้ใจกัน ซึ่งในการประชุมเอเปคที่ไทยนั้น ไทยมุ่งหวังให้เป็นเวทีปฏิสัมพันธ์ที่สร้างสรรค์ ผ่านหัวข้อหลัก “เปิดกว้างสร้างสัมพันธ์ เชื่อมโยงกัน สู่สมดุล” เพื่อความรุ่งเรืองทางเศรษฐกิจร่วมกัน
รัฐบาลไทย-ข่าวทำเนียบรัฐบาล-​นายกฯ หารือเลขาธิการสหประชาชาติ เดินหน้าความร่วมมืออย่างเป็นรูปธรรม เพื่อรับมือกับปัญหาและความท้าทายของโลก ซึ่งเลขาธิการฯ ชื่นชมนายกฯ มีบทบาทสำคัญในเวทีพหุภาคีด้านการแก้ไขปัญหาสิ่งแวดล้อม
วันเสาร์ที่ 12 พฤศจิกายน 2565
​นายกฯ หารือเลขาธิการสหประชาชาติ เดินหน้าความร่วมมืออย่างเป็นรูปธรรม เพื่อรับมือกับปัญหาและความท้าทายของโลก ซึ่งเลขาธิการฯ ชื่นชมนายกฯ มีบทบาทสําคัญในเวทีพหุภาคีด้านการแก้ไขปัญหาสิ่งแวดล้อม
​นายกฯ หารือเลขาธิการสหประชาชาติ เดินหน้าความร่วมมืออย่างเป็นรูปธรรม เพื่อรับมือกับปัญหาและความท้าทายของโลก ซึ่งเลขาธิการฯ ชื่นชมนายกฯ มีบทบาทสําคัญในเวทีพหุภาคีด้านการแก้ไขปัญหาสิ่งแวดล้อม
วันนี้ (12 พฤศจิกายน 2565) เวลา 15.50 น. ตามเวลาท้องถิ่น ณ กรุงพนมเปญ ราชอาณาจักรกัมพูชา (เวลาเท่ากับประเทศไทย) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือกับ นายอันโตนิอู กุแตเรช (H.E. Mr. António Guterres) เลขาธิการสหประชาชาติ ในห้วงการประชุมสุดยอดอาเซียน-สหประชาชาติ ครั้งที่ 12 เพื่อแลกเปลี่ยนความคิดเห็นในเรื่องต่างๆ ที่อยู่ในความสนใจร่วมกัน นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวยินดีที่ได้พบเลขาธิการสหประชาชาติอีกครั้ง ยืนยันถึงความเชื่อมั่นของไทยในระบบพหุภาคี มีสหประชาชาติเป็นศูนย์กลาง โดยไทยมุ่งมั่นร่วมมือ เพื่อสนับสนุนสหประชาชาติในการรับมือกับปัญหาและความท้าทายของโลก พร้อมกล่าวสนับสนุนข้อริเริ่มในรายงาน Our Common Agenda เพื่อให้ทุกภาคส่วนสามารถบรรลุ SDGs
เลขาธิการสหประชาชาติรู้สึกยินดีที่ได้พบนายกรัฐมนตรี พร้อมชื่นชมไทยและนายกรัฐมนตรีที่มีบทบาทอย่างกระตือรือร้นในเวทีระหว่างประเทศ ซึ่งไทยถือเป็นตัวอย่างของเจ้าบ้านที่ดีในการเป็นที่ตั้งของหน่วยงานต่าง ๆ ของสหประชาชาติ ซึ่งรวมถึงคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP) ที่ได้รับการสนับสนุนอย่างดีจากรัฐบาลไทย ทั้งนี้ หน่วยงานของสหประชาชาติมีความกระตือรือร้นที่จะทํางานกับไทย รวมทั้ง เห็นว่าไทยดําเนินการแก้ปัญหาที่เป็นความท้าทายของโลกอย่างจริงจัง
ในส่วนของ ปัญหาการเปลี่ยนแปลงสภาพภูมิอากาศซึ่งถือเป็นความท้าทายที่ส่งผลกระทบทั่วโลก เลขาธิการฯ กล่าวชื่นชมไทยที่มีบทบาทสําคัญ และมีส่วนร่วมในการการแก้ไขปัญหาการเปลี่ยนแปลงของสภาพภูมิอากาศมาโดยตลอด และ UN ยินดีสนับสนุน ไทยและประเทศกําลังพัฒนาให้สามารถบรรลุเป้าหมายได้
โอกาสนี้ ไทยยินดีและเห็นว่าการกําหนดจัดการประชุม SDG Summit ในปี 2566 และการประชุม Summit of the Future ในปี 2567 จะเป็นโอกาสสําคัญที่จะได้ร่วมมือกับรัฐสมาชิกสหประชาชาติอื่น ๆ ในการพิจารณาหารือทิศทางในอนาคตของโลก นายกรัฐมนตรียังกล่าวว่า ไทยให้ความสําคัญกับบทบาทและการมีส่วนร่วมของเยาวชนในการวางนโยบาย โดยได้ติดตามข้อเสนอของเลขาธิการฯ ในการจัดตั้ง UN Youth Office อย่างใกล้ชิด และพร้อมผลักดันให้เยาวชนไทยมีส่วนร่วมในกิจกรรมของสํานักงาน
ด้านการเปลี่ยนแปลงของสภาพภูมิอากาศ ไทยเล็งเห็นความจําเป็นเร่งด่วน และให้ความสําคัญกับการแก้ไขปัญหานี้อย่างมาก โดยในการประชุม COP27 ปีนี้ นายกรัฐมนตรีได้มอบหมายผู้แทนเข้าร่วม เพื่อร่วมหารือแนวทางแก้ไขวิกฤตสําคัญนี้ รวมทั้งนําเสนอการดําเนินการของไทยตามความมุ่งมั่นที่ประกาศไว้ และได้พิสูจน์แล้วว่า ไทยยึดมั่นในพันธกรณีภายใต้ UNFCCC และความตกลงปารีส โดยไทยได้ส่ง NDC และยุทธศาสตร์ระยะยาวว่าด้วยการพัฒนาที่ปล่อยก๊าซเรือนกระจกต่ําที่สอดรับกับความมุ่งมั่นที่ประกาศไว้ที่ COP26 และคาดว่าจะสามารถบรรลุเป้าหมายได้เร็วกว่าที่กําหนดในบางประเด็น
รัฐบาลไทย-ข่าวทำเนียบรัฐบาล-รัฐบาลโดยกรมชลประทาน เตรียมเปิดจ้างแรงงานชลประทาน จำนวน 8.6 หมื่นคนทั่วประเทศ ระยะเวลาจ้าง 3-10 เดือน
วันเสาร์ที่ 12 พฤศจิกายน 2565
รัฐบาลโดยกรมชลประทาน เตรียมเปิดจ้างแรงงานชลประทาน จํานวน 8.6 หมื่นคนทั่วประเทศ ระยะเวลาจ้าง 3-10 เดือน
รัฐบาลโดยกรมชลประทาน เตรียมเปิดจ้างแรงงานชลประทาน จํานวน 8.6 หมื่นคนทั่วประเทศ ระยะเวลาจ้าง 3-10 เดือน
วันที่ 12 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญในการส่งเสริมการจ้างงาน สร้างอาชีพให้กับประชาชนเพื่อให้มีรายได้ โดยเฉพาะภาคการเกษตรเพื่อบรรเทาความเดือนร้อนจากผลกระทบที่ได้รับในด้านต่าง ๆ รวมถึงให้เกษตรกรมีคุณภาพชีวิตที่ดีขึ้น สามารถพึ่งพาตัวเองได้อย่างเข้มแข็ง
นางสาวรัชดา กล่าวว่า กรมชลประทานได้ดําเนินการตามนโยบายของรัฐบาล และกระทรวงเกษตรและสหกรณ์ ในการช่วยเหลือเกษตรกรและประชาชนทั่วประเทศ ด้วยการดําเนินโครงการจ้างแรงงานชลประทานเพื่อช่วยเหลือเกษตรกร ปีงบประมาณ 2566 ปฏิบัติงานครอบคลุมการซ่อมแซม บํารุงรักษา ขุดลอก ปรับปรุงงานชลประทาน โครงการส่งเสริมการดําเนินงานอันเนื่องมาจากพระราชดําริ งานก่อสร้างแหล่งน้ําและระบบส่งน้ําเพื่อชุมชน/ชนบท แก้มลิง การจัดการคุณภาพน้ํา รวมทั้งโครงการป้องกันและบรรเทาภัยจากน้ํา เพื่อให้เกษตรกรทั่วประเทศมีรายได้เพิ่มมากขึ้น
สําหรับปีงบประมาณ 2566 นี้ กรมชลประทานมีแผนจ้างแรงงานได้ประมาณ 86,000 คน วงเงินกว่า 5,336 ล้านบาท ระยะเวลาการจ้างอยู่ระหว่าง 3 - 10 เดือน ค่าจ้างแรงงานอยู่ระหว่าง 26,100-87,000 บาท/คน (ขึ้นอยู่กับระยะเวลาการจ้างต่อคน) โดยกลุ่มเป้าหมายจ้างแรงงาน 4 กลุ่ม ดังนี้ 1.เกษตรกรที่ขึ้นทะเบียนกับกรมส่งเสริมการเกษตรหรือเกษตรกรในพื้นที่ 2.สมาชิกกลุ่มผู้ใช้น้ําของกรมชลประทานในพื้นที่ 3.ประชาชน และผู้ใช้แรงงานทั่วไปในพื้นที่ และ 4.หากแรงงานในพื้นที่มีไม่เพียงพอให้พิจารณาจ้างเกษตรกรหรือแรงงานในพื้นที่ใกล้เคียง จากหมู่บ้าน ตําบล อําเภอ จังหวัด และลุ่มน้ําตามลําดับ
“ลักษณะงานและจํานวนที่เปิดรับ ดังนี้ 1.งานซ่อมแซม 39,373 คน 2.งานก่อสร้าง 20,156 คน 3.งานปรับปรุง 13,518 คน 4.งานบํารุงรักษา 5,093 คน 5.งานขุดลอก 3,343 คน 6.งานอื่นๆ 2,520 คน ทั้งนี้ ผู้ที่สนใจสามารถติดต่อสอบถามข้อมูลการรับสมัครได้ที่โครงการชลประทานใกล้บ้าน หรือ โทร.1460 สายด่วนกรมชลประทาน” นางสาวรัชดา กล่าว
รัฐบาลไทย-ข่าวทำเนียบรัฐบาล-รมว. กษ. สั่งการด่วน ลงดาบกำจัดขบวนการทุเรียนอ่อน
วันเสาร์ที่ 12 พฤศจิกายน 2565
รมว. กษ. สั่งการด่วน ลงดาบกําจัดขบวนการทุเรียนอ่อน
รมว. กษ. สั่งการด่วน ลงดาบกําจัดขบวนการทุเรียนอ่อน ย้ําชัดหากเจอสวมสิทธิ์ทุเรียนหรือพบการลักลอบจําหน่ายให้ดําเนินคดีตามกฎหมายทันที
รมว. กษ. สั่งการด่วน ลงดาบกําจัดขบวนการทุเรียนอ่อน ย้ําชัดหากเจอสวมสิทธิ์ทุเรียนหรือพบการลักลอบจําหน่ายให้ดําเนินคดีตามกฎหมายทันที
นายประยูร อินสกุล ปลัดกระทรวงเกษตรและสหกรณ์ เปิดเผยว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้กําชับให้กรมวิชาการเกษตรและกรมส่งเสริมการเกษตรดําเนินการตรวจสอบและแก้ไขปัญหาการลักลอบตัดทุเรียนอ่อนจําหน่ายอย่างใกล้ชิดอย่างต่อเนื่อง เพื่อไม่ให้ส่งผลเสียต่อภาพลักษณ์ทุเรียนส่งออกของประเทศไทย
โดยสั่งการเร่งด่วนให้ทุกหน่วยงานในสังกัดที่เกี่ยวข้องดําเนินมาตรการป้องกันปัญหาการตัดทุเรียนอ่อนอย่างเข้มข้น 2 เรื่อง คือ 1. กรณีการสวมสิทธิ์ทุเรียน ได้สั่งการให้ดําเนินคดีขั้นเด็ดขาดทั้งทางอาญาและทางแพ่งสําหรับผู้ที่มีส่วนร่วมในการกระทําผิดทุกคน พร้อมทั้งถอนใบรับรอง GAP (ข้อปฏิบัติทาง การเกษตรที่ดีในการผลิตพืช เพื่อให้ได้ผลผลิตที่ดี มีคุณภาพ ได้มาตรฐาน ปลอดภัยทั้งต่อผู้ผลิตและผู้บริโภค) และ GMP (เกณฑ์และวิธีการที่ดีในการผลิตสินค้า เป็นข้อกําหนดขั้นพื้นฐานต่างๆ ที่มีความจําเป็นในขั้นตอนการผลิตและควบคุมคุณภาพ) และ 2. กําชับให้ข้าราชการและเจ้าหน้าที่ของกระทรวงเกษตรและสหกรณ์ ปฏิบัติงานตามกฎระเบียบของทางราชการอย่างเข้มข้น ตรงไปตรงมาและมีความโปร่งใส โดยหากพบว่ามีการปฏิบัติงานที่ละเลยและทุจริตในหน้าที่ จะดําเนินการทางวินัยอย่างเคร่งครัดทันทีเช่นกัน
รัฐบาลไทย-ข่าวทำเนียบรัฐบาล-นายกฯร่วมยินดี “การเลี้ยงควายปลักและระบบนิเวศในพื้นที่ชุ่มน้ำทะเลน้อย” ได้รับการขึ้นทะเบียนเป็นพื้นที่มรดกโลกทางการเกษตร แห่งแรกของประเทศไทย
วันเสาร์ที่ 12 พฤศจิกายน 2565
นายกฯร่วมยินดี “การเลี้ยงควายปลักและระบบนิเวศในพื้นที่ชุ่มน้ําทะเลน้อย” ได้รับการขึ้นทะเบียนเป็นพื้นที่มรดกโลกทางการเกษตร แห่งแรกของประเทศไทย
นายกฯร่วมยินดี “การเลี้ยงควายปลักและระบบนิเวศในพื้นที่ชุ่มน้ําทะเลน้อย” ได้รับการขึ้นทะเบียนเป็นพื้นที่มรดกโลกทางการเกษตร แห่งแรกของประเทศไทย
วันที่ 12 พฤศจิกายน 2565 นางสาว รัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่ได้ทราบว่า ภูมิปัญญาการเลี้ยงควายปลักและระบบนิเวศในพื้นที่ชุ่มน้ําทะเลน้อย ของจังหวัดพัทลุง ได้รับการขึ้นและทะเบียนจากองค์การอาหารเกษตรแห่งสหประชาชาติ (FAO) ให้เป็นพื้นที่มรดกโลกทางการเกษตรแห่งแรกของประเทศไทย (Global Important Agricultural Heritage Systems: GIAHS)
รองโฆษกประจําสํานักนายกรัฐมนตรีกล่าวว่า เกณฑ์การพิจารณาการขึ้นทะเบียนเป็นพื้นที่มรดกโลกทางการเกษตร ประกอบด้วย 1.ความมั่นคงอาหาร ชีวิตความเป็นอยู่ดี 2.ความหลากหลายทางชีวภาพเกษตร 3.ระบบความรู้ ภูมิปัญญาท้องถิ่น มีมาแต่ดั้งเดิม 4.วัฒนธรรม ระบบคุณค่า และองค์กรทางสังคม 5.ลักษณะภูมิทัศน์, ภูมิทัศน์ทางทะเล ซึ่งการเลี้ยงควายปลักในพื้นที่ชุ่มน้ําทะเลน้อยเป็นภูมิปัญญาที่สืบทอดจากรุ่นสู่รุ่นมามากว่า 250 ปีแล้ว การที่พื้นที่ชุ่มน้ําทะเลน้อย ได้รับการขึ้นทะเบียนเป็นมรดกโลกนั้น จะช่วยยกระดับชีวิตความเป็นอยู่ของคนในชุมชนให้ดีขึ้น ช่วยเพิ่มมูลค่าทางเศรษฐกิจ เศรษฐกิจในท้องถิ่นเติบโต ส่งเสริมอุตสาหกรรมการท่องเที่ยว ในขณะเดียวกันก็ยังคงรักษาความสมบูรณ์และความหลากหลายทางชีวภาพเอาไว้ได้
“นายกรัฐมนตรี มีความยินดีเป็นอย่างยิ่งที่วัฒนธรรมและภูมิปัญญาของไทย ที่เป็นมรดกตกทอดกันมาตั้งแต่สมัยบรรพบุรุษได้รับการยอมรับ และได้ขึ้นทะเบียนเป็นมรดกโลกจากองค์กรสหประชาชาติ สะท้อนให้เห็นว่า มรดกและภูมิปัญญาของไทยนั้นทรงคุณค่า ทั้งนี้ นายกรัฐมนตรียังขอบคุณไปยังทุกหน่วยงานที่เกี่ยวข้องที่ได้ดําเนินงานตอบรับตามแนวนโยบายของรัฐบาลในการส่งเสริมการพัฒนามรดกภูมิปัญญาของไทย จนได้รับรางวัลนี้ รวมทั้งขอบคุณประชาชนทุกคนที่ได้ร่วมอนุรักษ์วัฒนธรรม และภูมิปัญญาอันดีงามของไทยเอาไว้เรื่อยมา” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนติดตามผลดำเนินงานไทยและนานาประเทศร่วมมือแก้ไขปัญหาการเปลี่ยนแปลงสภาพภูมิอากาศ ในเวที COP 27
วันอาทิตย์ที่ 13 พฤศจิกายน 2565
รัฐบาลเชิญชวนประชาชนติดตามผลดําเนินงานไทยและนานาประเทศร่วมมือแก้ไขปัญหาการเปลี่ยนแปลงสภาพภูมิอากาศ ในเวที COP 27
รัฐบาลเชิญชวนประชาชนติดตามผลดําเนินงานไทยและนานาประเทศร่วมมือแก้ไขปัญหาการเปลี่ยนแปลงสภาพภูมิอากาศ ในเวที COP 27
วันที่ 13 พ.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า รัฐบาลเชิญชวนประชาชนติดตามการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 27 (COP 27) จัดขึ้นที่เมืองชาร์ม เอล เชค สาธารณรัฐอาหรับอียิปต์ โดยนายวราวุธ ศิลปอาชา รมว.รัพยากรธรรมชาติและสิ่งแวดล้อม เป็นหัวหน้าคณะผู้แทนรัฐบาลไทย เดินทางเข้าร่วมประชุมระหว่างวันที่ 11-17 พ.ย. 2565 เพื่อนําเสนอยุทธศาสตร์ระยะยาวและแผนงานระยะสั้นของประเทศไทย ในเป้าหมายปล่อยก๊าซเรือนกระจก เป็นกลางทางคาร์บอน ตลอดจนการรับมือกับการเปลี่ยนแปลงทางภูมิอากาศ (Climate Change)
น.ส.ไตรศุลี กล่าวว่า สําหรับสาระสําคัญของการประชุม COP 27 คือการทําตามคํามั่นสัญญาว่าภายในปี 2022 จะบรรลุเป้าหมายตามกรอบอนุสัญญาสหประชาชาติว่าด้วยการเปลี่ยนแปลงสภาพพูมิอากาศและความตกลงปารีส ซึ่งกําหนดเป้าหมายให้ประชาคมโลก ต้องร่วมกันกําจัดการเพิ่มขึ้นของอุณหภูมิเฉลี่ยของโลก ไม่ให้เพิ่มขึ้นเกิน 1.5- 2 องศาเซลเซียสให้ได้ภายใน ค.ศ.2100 (พ.ศ.2643) โดยโอกาสนี้ประเทศไทยจะได้นําเสนอสิ่งที่ได้ดําเนินการตามยุทธศาสตร์ระยะยาว ในการแก้ไขปัญหาการเปลี่ยนแปลงทางภูมิอากาศ (Climate Change) ที่มีเป้าหมายความเป็นกลางทางคาร์บอน ภายในปี ค.ศ. 2050 (พ.ศ. 2593) ปล่อยก๊าซเรือนกระจกเป็นศูนย์ ภายในปี ค.ศ. 2065 (พ.ศ. 2608)
น.ส.ไตรศุลี กล่าวว่า สําหรับจุดยืนของประเทศไทยในการประชุม COP27 คือการสนับสนุนการเจรจาเพื่อประโยชน์ร่วมกันของประชาคมโลก โดยคํานึงถึงผลประโยชน์ของประเทศไทยที่จะได้รับอย่างยั่งยืน พร้อมกับคํานึงถึงหลักความเป็นธรรมและหลักความรับผิดชอบร่วมกันของภาคี และสนับสนุนให้ประเทศที่พัฒนาแล้วต้องแสดงบทบาทหน้าที่ผู้นํา ในการลดการปล่อยก๊าซเรือนกระจก รวมไปถึงเรียกร้องให้ทุกประเทศเร่งดําเนินการแก้ไขปัญหาการเปลี่ยนแปลงทางภูมิอากาศ (Climate Change)
น.ส.ไตรศุลี กล่าวว่า สําหรับการดําเนินงานที่ผ่านมาภายหลังการประชุม COP26 เมืองกลาสโกว์ ประเทศสกอตแลนด์ รัฐบาลไทยได้ลงนามในข้อตกลงการดําเนินงานภายใต้ความตกลงปารีส ระหว่างราชอาณาจักรไทยกับสมาพันธรัฐสวิส ซึ่งนับเป็นการลงนามข้อตกลงถ่ายโอนคาร์บอนเครดิตร่วมกันเป็นคู่แรกของโลก เพื่อเปิดโอกาสให้ประเทศไทยกับสมาพันธรัฐสวิสดําเนินความร่วมมือภายใต้ความตกลงปารีส ข้อ 6.2 เพื่อจัดทํากรอบความร่วมมือโดยสมัครใจสําหรับการถ่ายโอนผลการลดก๊าซเรือนกระจกระหว่างประเทศ
รัฐบาลไทย-ข่าวทำเนียบรัฐบาล-จังหวัดอ่างทองร่วมกับภาคีเครือข่าย จัดกิจกรรมประดิษฐ์ผีเสื้อจากผ้าอัตลักษณ์ ภายใต้แนวคิด “ผีเสื้อขุนเขาแห่งความภักดี” เพื่อร่วมเป็นส่วนหนึ่งของการออกร้านกาชาดกระทรวงมหาดไทย
วันเสาร์ที่ 12 พฤศจิกายน 2565
จังหวัดอ่างทองร่วมกับภาคีเครือข่าย จัดกิจกรรมประดิษฐ์ผีเสื้อจากผ้าอัตลักษณ์ ภายใต้แนวคิด “ผีเสื้อขุนเขาแห่งความภักดี” เพื่อร่วมเป็นส่วนหนึ่งของการออกร้านกาชาดกระทรวงมหาดไทย
จังหวัดอ่างทองร่วมกับภาคีเครือข่าย จัดกิจกรรมประดิษฐ์ผีเสื้อจากผ้าอัตลักษณ์ ภายใต้แนวคิด “ผีเสื้อขุนเขาแห่งความภักดี” เพื่อร่วมเป็นส่วนหนึ่งของการออกร้านกาชาดกระทรวงมหาดไทย และสมาคมแม่บ้านมหาดไทย ในงานกาชาด ประจําปี 2565
เมื่อวันที่ 11 พ.ย. 65 นายรังสรรค์ ตันเจริญ ผู้ว่าราชการจังหวัดอ่างทอง เปิดเผยว่า ตามที่สภากาชาดไทย กําหนดจัดงานกาชาด ประจําปี 2565 ภายใต้ชื่องาน “9 ทศวรรษบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี ซึ่งจะจัดขึ้น ณ สวนลุมพินี กรุงเทพมหานคร โดยกระทรวงมหาดไทยร่วมกับสมาคมแม่บ้านมหาดไทย ร่วมออกร้านงานกาชาด ประจําปี 2565 ภายใต้แนวคิด “น้ําพระทัยใต้ร่มพระบารมี” ซึ่งภายในร้านมหาดไทยได้จัดให้มีกิจกรรมสอยดาวผีเสื้อประดิษฐ์จากผ้าไทย โดยใช้ผ้าอัตลักษณ์ของแต่ละจังหวัดมาร่วมประดับในงาน และพี่น้องประชาชนผู้ร่วมกิจกรรม นอกจากจะสอยดาวเพื่อลุ้นรางวัลแล้ว สามารถนําผีเสื้อประดิษฐ์กลับไปเป็นของที่ระลึกอีกด้วย
ในการนี้ นายรังสรรค์ ตันเจริญ กล่าวว่า จังหวัดอ่างทอง มีความภาคภูมิใจที่ได้เป็นส่วนหนึ่งในการร่วมออกร้านกาชาดกระทรวงมหาดไทยและสมาคมแม่บ้านมหาดไทย ในงานกาชาด ประจําปี 2565 โดยเมื่อช่วงเช้าวันนี้ ที่ตลาด Green [emailprotected]อ่างทอง นาวาเอกหญิง อินทิรา ตันเจริญ ประธานแม่บ้านมหาดไทยจังหวัดอ่างทอง นําคณะกรรมการชมรมแม่บ้านมหาดไทยจังหวัดอ่างทอง และภาคีเครือข่ายผู้นําสตรีในพื้นที่ ร่วมกิจกรรมประดิษฐ์ผีเสื้อจากผ้าอัตลักษณ์ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ภายใต้แนวคิด “ผีเสื้อขุนเขาแห่งความภักดี” โดยมีเป้าหมายที่จะประดิษฐ์ผีเสื้อจากผ้าไทยที่ผลิตในจังหวัดอ่างทอง จํานวนทั้งสิ้น 399 ตัว
ด้าน นาวาเอกหญิง อินทิรา ตันเจริญ ประธานแม่บ้านมหาดไทยจังหวัดอ่างทอง กล่าวว่า ชมรมแม่บ้านมหาดไทยจังหวัดอ่างทอง ได้ร่วมส่งเสริมและสนับสนุนให้พี่น้องน้องประชาชนได้มีส่วนร่วมกับกลุ่มองค์กรต่าง ๆ ในการประดิษฐ์ผีเสื้อจากผ้าอัตลักษณ์ เพื่อสนับสนุนการออกร้านกาชาดกระทรวงมหาดไทยและสมาคมแม่บ้านมหาดไทย และแสดงออกถึงความจงรักภักดีต่อสถาบันหลักของชาติ ตลอดจนสร้างกระบวนการมีส่วนร่วมในการจัดงานกาชาด ทั้งนี้ ผีเสื้อประดิษฐ์ทั้งหมด จะถูกรวบรวมและจัดส่งไปยังสมาคมแม่บ้านมหาดไทย กระทรวงมหาดไทย เพื่อจัดกิจกรรมภายในงานกาชาด ประจําปี 2565 ระหว่างวันที่ 8-18 ธันวาคม 2565 ณ สวนลุมพินี กรุงเทพมหานคร
รัฐบาลไทย-ข่าวทำเนียบรัฐบาล-Soft Power “ปลากุเลาจากตากใบ” ในเวทีเอเปค 2022
วันอาทิตย์ที่ 13 พฤศจิกายน 2565
Soft Power “ปลากุเลาจากตากใบ” ในเวทีเอเปค 2022
Soft Power “ปลากุเลาจากตากใบ” ในเวทีเอเปค 2022
วันที่ 13 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาล เปิดเผยว่า “ปลากุเลาจากตากใบ” ได้รับการคัดเลือกเป็นหนึ่งในเมนูอาหารที่จะเสริฟในงานเลี้ยงกาลาร์ดินเนอร์แก่ผู้นํา 21 เขตเศรษฐกิจภูมิภาคเอเชีย-แปซิฟิก หรือ เอเปค 2022 ซึ่งจัดขึ้นที่หอประชุมกองทัพเรือ มีเชฟชุมพล เป็นผู้รับผิดชอบ ถือเป็นโอกาสที่ดีในการโปรโมทของดีจังหวัดชายแดนใต้ เป็นสินค้าท้องถิ่นขึ้นชื่อของจังหวัดนราธิวาสให้โด่งดัง เพราะ “ปลากุเลาเค็มตากใบ” เป็นปลาสายพันธุ์ท้องถิ่นของจังหวัดนราธิวาส ที่ได้รับการขึ้นทะเบียนสินค้าสิ่งบ่งชี้ทางภูมิศาสตร์ (GI) จากกรมทรัพย์สินทางปัญญา คนทั่วไปขนานนามว่า “ราชาแห่งปลาเค็ม” เนื่องจากมีรสสัมผัสกลมกล่อม เนื้อฟู มีกลิ่นหอมเป็นเอกลักษณ์ ส่งผลให้ปลากุเลาเค็มตากใบ มีราคาสูงถึงกิโลกรัมละ 1,300-1,500 เป็นของฝากยอดนิยมที่ผู้คนมักซื้อไปฝากกัน
นางสาวรัชดา กล่าวเพิ่มเติมว่าปลากุเลาเค็ม นอกจากจะเป็นสินค้าเลื่องชื่อของ อ.ตากใบ จ.นราธิวาสแล้ว ยังเป็นสินค้าโด่งดังของ จ.ปัตตานี ด้วยเช่นกัน ซึ่งรัฐบาล โดยศูนย์อํานวยการบริหารจังหวัดชายแดนภาคใต้ (ศอ.บต) ได้เข้าไปมีบทบาทในการส่งเสริมการแปรรูปอาหารทะเล เพื่อสร้างอาชีพและรายได้สู่ชุมชน ซึ่งเป็นหนึ่งในการขับเคลื่อนธุรกิจประมงพื้นบ้านของโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” อาทิ วิสาหกิจชุมชนโอรังปันตัย ที่ขณะนี้มีผู้รู้จักไปทั่วประเทศ ซึ่งจากการที่ ศอ.บต. ได้สนับสนุนและผลักดันที่ดินเพื่อการจัดตั้งกลุ่มวิสาหกิจจํานวน 3 ไร่ และให้ทุนในการสร้างโรงเรือน ทําให้มีสมาชิกเพิ่มขึ้นต่อเนื่อง และผลิตปลาเค็มที่ได้รับความนิยมจากประชาชนภายนอกเป็นอย่างมาก
“การจัดงานเลี้ยงต้อนรับผู้นํา เอเปค 2022 ใช้คอนเซปต์ Sustainable Thai Gastronomy เพื่อแสดงถึงศักยภาพของอาหารไทย และประเทศไทยที่เป็นแหล่งผลิตวัตถุดิบอาหารสําคัญของโลก โดยวัตถุดิบที่ใช้ในงานเลี้ยงกาลาร์ดินเนอร์ คัดสรรจากวัตถุดิบของไทยทั้งหมด จากทั่วประเทศ เพื่อกระจายรายได้สู่ท้องถิ่น ใช้แนวคิด BCG โมเดล มีอาหาร 4 คอร์ส เป็นอาหารไทยขึ้นชื่อและเป็นที่รู้จักของไทย อาทิ ข้าวซอย ต้มข่าไก่ ต้มยํา ขนมหม้อแกงเผือกภูเขา ผักจากโครงการหลวง ไข่ปลาคาร์เวียจากโครงการหลวง ดอยอินทนนท์ เนื้อจากโพนยางคํา ปลากุเลาจากตากใบ รวมถึงเครื่องดื่มเป็นไวน์ไทยจากเขาใหญ่ จึงเป็นอีกหนึ่งโอกาสของการเผยแพร่ Soft power ในวัฒนธรรมอาหาร และความอุดมสมบูรณ์ของทรัพยากรที่คนไทยภาคภูมิใจ ทั้งนี้ รัฐบาลขอเชิญชวนคนไทยร่วมเป็นเจ้าภาพของการเป็นเจ้าภาพจัดการประชุมเอเปค 2022 นี้” นางสาวรัชดา กล่าว
รัฐบาลไทย-ข่าวทำเนียบรัฐบาล-ก.อุตฯ ยกขบวนสินค้าจัดงานส่งเสริมการตลาด "DIPROM Creative Products Fair 2022" หนุนยอดขายอุตสาหกรรมสร้างสรรค์
วันอาทิตย์ที่ 13 พฤศจิกายน 2565
ก.อุตฯ ยกขบวนสินค้าจัดงานส่งเสริมการตลาด "DIPROM Creative Products Fair 2022" หนุนยอดขายอุตสาหกรรมสร้างสรรค์
ก.อุตฯ ยกขบวนสินค้าจัดงานส่งเสริมการตลาด "DIPROM Creative Products Fair 2022" หนุนยอดขายอุตสาหกรรมสร้างสรรค์
(วันที่ 10 พฤศจิกายน 2565) ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดงานกิจกรรมส่งเสริมการตลาดผลิตภัณฑ์สร้างสรรค์ "DIPROM Creative Products Fair 2022" เพื่อส่งเสริม สนับสนุน และพัฒนาศักยภาพ SMEs วิสาหกิจชุมชน ผู้ประกอบการ และผู้บริการธุรกิจอุตสาหกรรม ให้มีสมรรถนะและขีดความสามารถในการประกอบการ ผลักดันการขับเคลื่อนเศรษฐกิจด้วยภาคอุตสาหกรรมสร้างสรรค์ และสร้างมูลค่าเพิ่มให้กับผลิตภัณฑ์อย่างยั่งยืน พร้อมกันนี้ยังได้เยี่ยมชมบูธจําหน่ายสินค้า ที่คัดสรรผลิตภัณฑ์สร้างสรรค์กว่า 80 ร้านเด็ด โอกาสนี้ นายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม ข้าราชการและเจ้าหน้าที่ที่เกี่ยวข้องเข้าร่วมงานในครั้งนี้ด้วย ณ พระราม 2 ฮอลล์ ชั้น 4 ศูนย์การค้าเซ็นทรัล พลาซ่า พระราม 2
รัฐบาลไทย-ข่าวทำเนียบรัฐบาล-รู้ยังแอปเป๋าตัง เมนู “กระเป๋าสุขภาพ” ใช้จองสิทธิรับยาคุมและคัดกรองมะเร็งได้
วันอาทิตย์ที่ 13 พฤศจิกายน 2565
รู้ยังแอปเป๋าตัง เมนู “กระเป๋าสุขภาพ” ใช้จองสิทธิรับยาคุมและคัดกรองมะเร็งได้
รู้ยังแอปเป๋าตัง เมนู “กระเป๋าสุขภาพ” ใช้จองสิทธิรับยาคุมและคัดกรองมะเร็งได้
วันที่ 13 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า รัฐบาลไม่หยุดนิ่งการยกระดับการให้บริการสุขภาพแก่ประชาชนผ่านการใช้เทคโนโลยี ซึ่งก่อนหน้า สํานักงานหลักประกันสุขภาพแห่งชาติ (สปสช.) ได้พัฒนาระบบในแอปพลิเคชั่นเป๋าตัง เมนู “กระเป๋าสุขภาพ” เพื่อให้บริการจองสิทธิรับยาคุมกําเนิดสําหรับผู้หญิงอายุ 15-59 ปี แล้วไปรับยาที่ร้านยา คลินิก และหน่วยบริการใกล้บ้าน และขณะนี้ แอปเป๋าตังได้ขยายการบริการครอบคลุมการตรวจคัดกรองมะเร็งตามช่วงอายุ เพศ ความเสี่ยง ซึ่งเป็นสิทธิประโยชน์ “บริการสร้างเสริมสุขภาพและป้องกันโรค” ซึ่งไม่จํากัดแค่ผู้มีสิทธิบัตรทอง ประชาชนทั่วไปสามารถเข้าไปตรวจสอบสิทธิบริการคัดกรองมะเร็งได้
ทั้งนี้ การคัดกรองมะเร็งแต่ละช่วงวัยจะแตกต่างกัน โดยประกอบไปด้วย การคัดกรองมะเร็งปากมดลูกด้วยวิธี HPV DNA และวิธี Pap smear สําหรับหญิงไทยอายุ 15-59 ปี คัดกรองมะเร็งลําไส้ใหญ่ สําหรับประชาชนไทยอายุ 50-70 ปี และคัดกรองการกลายพันธุ์ของยีนมะเร็งเต้านม สําหรับผู้ป่วยมะเร็งเต้านมและญาติสายตรงเท่านั้น
นางสาวรัชดา กล่าวต่อว่า บริการดังกล่าวเป็นการตรวจคัดกรองเพื่อส่งเสริมสุขภาพและป้องกันโรคตามนโยบายของพลเอก ประยุทธ์ จันทร์โอชา นายกรัฐมนตรี ซึ่งหากประชาชนเมื่อทําการตรวจคัดกรองแล้วพบว่ามีความผิดปกติต้องได้รับการรักษา สามารถติดต่อเข้ารับบริการตามสิทธิการรักษาที่มี โดยรายละเอียดการใช้สิทธิรักษานั้นเป็นไปตามนโยบายของแต่ละกองทุน เช่น สิทธิประกันสังคม สิทธิสวัสดิการข้าราชการกรมบัญชีกลาง เป็นต้น
ประชาชน สามารถสอบถามข้อมูลเพิ่มเติมได้ที่ สายด่วน 1330 หรือเพิ่มเพื่อนไลน์กับ สปสช. พิมพ์ @nhso
รัฐบาลไทย-ข่าวทำเนียบรัฐบาล-ผู้ว่าฯ ลำพูน แจกจ่ายพืชผักสวนครัว ตามโครงการ “บ้านนี้มีรัก ปลูกผักกินเอง” พร้อมขยายผลการคัดแยกขยะในทุกครัวเรือน มุ่งสร้างความมั่นคงทางด้านอาหารและสร้างสังคมที่เป็นมิตร
วันเสาร์ที่ 12 พฤศจิกายน 2565
ผู้ว่าฯ ลําพูน แจกจ่ายพืชผักสวนครัว ตามโครงการ “บ้านนี้มีรัก ปลูกผักกินเอง” พร้อมขยายผลการคัดแยกขยะในทุกครัวเรือน มุ่งสร้างความมั่นคงทางด้านอาหารและสร้างสังคมที่เป็นมิตร
ผู้ว่าฯ ลําพูน แจกจ่ายพืชผักสวนครัว ตามโครงการ “บ้านนี้มีรัก ปลูกผักกินเอง” พร้อมขยายผลการคัดแยกขยะในทุกครัวเรือน มุ่งสร้างความมั่นคงทางด้านอาหารและสร้างสังคมที่เป็นมิตรกับสิ่งแวดล้อมให้ประชาชน
เมื่อวันที่ 11 พ.ย. 65 นายสันติธร ยิ้มละมัย ผู้ว่าราชการจังหวัดลําพูน เปิดเผยว่า จังหวัดลําพูนได้น้อมนําพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโครงการ “บ้านนี้มีรัก ปลูกผักกินเอง” มาปรับใช้ในพื้นที่จังหวัดลําพูนและได้ดําเนินการมาอย่างต่อเนื่อง โดยเริ่มต้นจาก ที่ว่างภายในจวนผู้ว่าราชการจังหวัดลําพูน เพื่อเป็นต้นแบบการสร้างอาหารให้แก่หน่วยงาน บ้าน วัด โรงเรียน และประชาชน ตามนโยบาย "ผู้นําต้องทําก่อน" เพื่อขยายผลไปในทุกชุมชนและทุกครัวเรือน ร่วมกันสร้างความมั่นคงทางด้านอาหารให้กับประชาชนชาวจังหวัดลําพูน โดยได้เริ่ม Kick off ตั้งแต่วันที่ 13 ตุลาคม 2565 ที่ผ่านมา พร้อมด้วย นางดวงกมล ยิ้มละมัย นายกเหล่ากาชาดจังหวัดลําพูนและประธานแม่บ้านมหาดไทยจังหวัดลําพูน พร้อมด้วยหัวหน้าส่วนราชการในจังหวัดลําพูนเข้าร่วมกิจกรรมและนําแนวคิดการดําเนินกิจกรรมไปเผยแพร่ต่อให้กับประชาชนที่สนใจเข้าร่วมโครงการฯ
นายสันติธร ยิ้มละมัย ผู้ว่าราชการจังหวัดลําพูน กล่าวว่า วานนี้ (10 พ.ย. 65) ได้นําผลผลิตจากการดําเนินโครงการ “บ้านนี้มีรัก ปลูกผักกินเอง” จากจวนผู้ว่าราชการจังหวัดลําพูน ซึ่งเป็นผลผลิตที่มากเกินกําลังบริโภค มามอบให้กับพี่น้องประชาชน เพื่อให้ประชาชนได้มีผักปลอดสารพิษไว้บริโภค ให้ประชาชนได้มีสุขภาพที่ดี ลดรายจ่าย เพิ่มรายได้ และเป็นตัวอย่างการดําเนินกิจกรรมที่ประสบความสําเร็จให้แก่พี่น้องประชาชนนําไปประยุกต์ใช้กับครัวเรือนของตนเอง โดยได้นําผลผลิตดังกล่าว มอบให้กับประชาชนในกิจกรรมการประดิษฐ์ผีเสื้อจากผ้าไทย ของจังหวัดลําพูน เพื่อนําไปประดับตกแต่งร้านในงานกาชาด ประจําปี 2565 ของสมาคมแม่บ้านมหาดไทย ณ สวนลุมพินี กรุงเทพมหานคร ระหว่างวันที่ 4-18 ธันวาคม 2565
นายสันติธร ยิ้มละมัย ผู้ว่าราชการจังหวัดลําพูน กล่าวเพิ่มเติมว่า จังหวัดลําพูนมีผลการดําเนินงานการน้อมนําแนวพระราชดําริของ สมเด็จพระกนิษฐาธิราชเจ้า กรมสมเด็จพระเทพรัตน์ราชสุดาฯ สยามบรมราชกุมารี สู่ปฏิบัติการปลูกผักสวนครัวเพื่อสร้างความมั่นคงทางอาหาร โดยมีครัวเรือนจํานวน 112,565 ครัวเรือน ปลูกผักมากกว่า 10 ชนิด รวมถึงมีครัวเรือนที่จัดทําถังขยะเปียกลดโลกร้อน จํานวน 112,565 ครัวเรือน
"นอกจากนี้ จังหวัดลําพูนยังได้รณรงค์ให้องค์กรปกครองส่วนท้องถิ่นทุกแห่ง ประชาสัมพันธ์สร้างการรับรู้และส่งเสริมให้ประชาชนบริหารจัดการขยะตั้งแต่ต้นทาง ทั้งการคัดแยกขยะในครัวเรือน และการจัดทําถังขยะเปียกลดโลกร้อน มุ่งสร้างสังคมที่เป็นมิตรต่อสิ่งแวดล้อมและสร้างความมั่นคงทางด้านอาหารให้แก่ประชาชนอย่างยั่งยืน และยังสอดคล้องกับเป้าหมายการพัฒนาอย่างยั่งยืนของสหประชาชาติ (Sustainable Development Goals - SDGs)” ด้วย นายสันติธรฯ กล่าวทิ้งท้าย
รัฐบาลไทย-ข่าวทำเนียบรัฐบาล-อาเซียน-แคนาดา ร่วมทบทวนความคืบหน้า และกำหนดทิศทางการขับเคลื่อนความสัมพันธ์ในทุกมิติ
วันเสาร์ที่ 12 พฤศจิกายน 2565
อาเซียน-แคนาดา ร่วมทบทวนความคืบหน้า และกําหนดทิศทางการขับเคลื่อนความสัมพันธ์ในทุกมิติ
อาเซียน-แคนาดา ร่วมทบทวนความคืบหน้า และกําหนดทิศทางการขับเคลื่อนความสัมพันธ์ในทุกมิติ
วันนี้ (12 พฤศจิกายน 2565) เวลา 19.00 น. ณ ห้อง Ballroom III ชั้น Lobby (L) โรงแรมสกคา พนมเปญ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมสุดยอดอาเซียน-แคนาดา สมัยพิเศษ โดยมีผู้นําประเทศสมาชิกอาเซียนจากทั้ง 9 ประเทศ นายจัสติน ทรูโด นายกรัฐมนตรีแคนาดา และเลขาธิการอาเซียน เข้าร่วมประชุมด้วย เพื่อเฉลิมฉลองวาระครบรอบ 45 ปี ความสัมพันธ์อาเซียน-แคนาดา ตลอดจนทบทวนความคืบหน้า กําหนดทิศทางการขับเคลื่อนความสัมพันธ์ในทุกมิติ พร้อมทั้งแลกเปลี่ยนความคิดเห็น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรียินดีที่นายกรัฐมนตรีทรูโดและแคนาดาให้ความสําคัญและมุ่งกระชับความร่วมมือที่มีอยู่ พร้อมทั้งขยายความร่วมมือในสาขาใหม่ ๆ กับอาเซียนให้แน่นแฟ้นยิ่งขึ้น โดยนายกรัฐมนตรีใช้โอกาสนี้เสนอ 3 วาระสําคัญที่อาเซียน-แคนาดา ควรร่วมกันผลักดัน ดังนี้
1. สร้างโอกาสและแรงขับเคลื่อนใหม่ ๆ ทางเศรษฐกิจ พร้อมพัฒนาเศรษฐกิจดิจิทัล และเพิ่มขีดความสามารถด้านดิจิทัลให้แก่ผู้ประกอบการ โดยเฉพาะในกลุ่ม MSMEs และสตาร์ทอัพ ซึ่งเป็นพลังสําคัญในการขับเคลื่อนการเติบโตทางเศรษฐกิจในภูมิภาค
2. เสริมสร้างความมั่นคงของมนุษย์ โดยเฉพาะความมั่นคงด้านสาธารณสุขและการพัฒนาทุนมนุษย์ โดยไทยชื่นชมบทบาทของแคนาดาที่ช่วยสนับสนุนอาเซียนในการรับมือกับโควิด-19 พร้อมหวังว่า ทั้งสองฝ่ายจะร่วมมือกันเพื่อเสริมสร้างความมั่นคงด้านสาธารณสุขต่อไป ผ่านศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ รวมถึงการส่งเสริมความร่วมมือด้านการศึกษาระหว่างกันอย่างต่อเนื่องผ่านโครงการ “ซี้ด” (SEED) ที่ให้ทุนเพื่อพัฒนาทรัพยากรมนุษย์ให้มีความพร้อมต่อการเปลี่ยนแปลงต่าง ๆ ที่เกิดขึ้นในปัจจุบันและอนาคต
3. สาม เร่งรัดการบรรลุเป้าหมายการพัฒนาที่ยั่งยืน อาทิ การเสริมพลังสตรี การส่งเสริมการเติบโตสีเขียว ซึ่งอาเซียนและแคนาดาสามารถร่วมกันส่งเสริมความเป็นหุ้นส่วนเพื่อการพัฒนาที่ยั่งยืน และผลักดันข้อริเริ่มใหม่ ๆ ผ่านศูนย์อาเซียนเพื่อการศึกษาและการหารือด้านการพัฒนาที่ยั่งยืน รวมทั้งกรอบความร่วมมืออื่น ๆ อาทิ เอเปค ซึ่งไทยผลักดันโมเดลเศรษฐกิจ BCG เป็นแนวคิดสําคัญในการเป็นเจ้าภาพในปีนี้
ภายหลังเสร็จสิ้นการประชุม ในเวลาประมาณ 20.30 น. นายกรัฐมนตรีและภริยา เข้าร่วมงานเลี้ยงอาหารค่ํา Gala Dinner ที่นายกรัฐมนตรีราชอาณาจักรกัมพูชาเป็นเจ้าภาพงานเลี้ยง เพื่อเป็นเกียรติแก่ผู้นําประเทศที่เข้าร่วมการประชุมฯ ณ ศูนย์การประชุมระหว่างประเทศและแสดงสินค้าจโรย จ็องวา (Chroy Changvar International Convention and Exhibition Centre (CICC))
รัฐบาลไทย-ข่าวทำเนียบรัฐบาล-รัฐบาลปลื้มผลสำเร็จ JCR เพิ่มอันดับความน่าเชื่อถือตราสารหนี้ของไทย ตราสารหนี้ระยะยาวสกุลเงินต่างประเทศเพิ่มเป็นระดับ A จาก A- และตราสารหนี้สกุลเงินบาทเพิ่มเป็นระดับ A+ จาก A
วันอาทิตย์ที่ 13 พฤศจิกายน 2565
รัฐบาลปลื้มผลสําเร็จ JCR เพิ่มอันดับความน่าเชื่อถือตราสารหนี้ของไทย ตราสารหนี้ระยะยาวสกุลเงินต่างประเทศเพิ่มเป็นระดับ A จาก A- และตราสารหนี้สกุลเงินบาทเพิ่มเป็นระดับ A+ จาก A
​รัฐบาลปลื้มผลสําเร็จ JCR เพิ่มอันดับความน่าเชื่อถือตราสารหนี้ของไทย ตราสารหนี้ระยะยาวสกุลเงินต่างประเทศเพิ่มเป็นระดับ A จาก A- และตราสารหนี้สกุลเงินบาทเพิ่มเป็นระดับ A+ จาก A สะท้อนผลสําเร็จนโยบายการเงิน การคลังและมาตรการรัฐ
วันที่ 13 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี รับทราบและยินดี ที่ไทย ได้อันดับความน่าเชื่อถือตราสารหนี้ประเทศไทย (Sovereign Credit Rating) โดยที่ตราสารหนี้ระยะยาวสกุลเงินต่างประเทศ (Foreign Currency Long-term Sovereign Credit Rating) เพิ่มจากระดับ A- เป็น A และตราสารหนี้สกุลเงินบาทเพิ่มจากระดับ A เป็น A+ และคงมุมมองความน่าเชื่อถือในระดับที่มีเสถียรภาพ (Stable Outlook) จาก บริษัท Japan Credit Rating Agency, Ltd. (JCR) ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น
น.ส.ทิพานัน กล่าวว่า จากรายงานของ สํานักงานบริหารหนี้สาธารณะ (สบน.) ถึงการจัดอันดับของ JCR แสดงให้เห็นถึงผลสําเร็จของนโยบายการเงินการคลังและมาตรการต่างๆ ของภาครัฐ ในการบริหารสถานการณ์การระบาดของโรคติดเชื้อไวรัสโควิด-19 ทําให้สถานการณ์คลี่คลาย การผ่อนคลายมาตรการจํากัดการเดินทาง ส่งผลให้ภาคการท่องเที่ยวของประเทศไทยฟื้นตัว นักท่องเที่ยวต่างประเทศทยอยเดินทางกลับเข้ามาท่องเที่ยวในประเทศไทยอย่างต่อเนื่อง และยังเป็นผลจากนโยบายการส่งเสริมการลงทุนโดยตรงจากต่างประเทศ (Foreign Direct Investment) ผ่านมาตรการทางภาษีเพื่อลงทุนในโครงสร้างพื้นฐานที่สําคัญต่างๆ ในโครงการระเบียงเศรษฐกิจพิเศษภาคตะวันออก (Eastern Economic Corridor: EEC) ที่จะทําให้ไทยเป็นศูนย์กลาง (Hub) ของห่วงโซ่อุปทานด้านอุตสาหกรรมรถยนต์ อุตสาหกรรมไฟฟ้า และอุตสาหกรรมอิเล็กทรอนิกส์ ในภูมิภาคเอเชียตะวันออกเฉียงใต้ และช่วยยกระดับภาคการผลิต เสริมสร้างเศรษฐกิจไทยให้เข้มแข็ง มีศักยภาพการเติบโตในระยะปานกลางถึงยาว ที่สําคัญ JCR ยังคาดการณ์ว่าเศรษฐกิจไทยปี 2565 จะเติบโตประมาณร้อยละ 3 และคาดว่าจะเติบโตร้อยละ 4 หรือมากกว่าในระยะต่อไปอีกด้วย
น.ส.ทิพานัน กล่าวว่า ประกอบกับภาคการคลังมีความเข้มแข็งจากการปฏิรูปภาษีอย่างต่อเนื่อง อีกทั้งการใช้จ่ายภาคการคลังได้ลดลงตามสถานการณ์การระบาดที่คลี่คลาย และรัฐบาลมีเป้าหมายลดการขาดดุลงบประมาณรายจ่ายประจําปี JCR จึงคาดว่ารัฐบาลจะสามารถรักษาระดับหนี้สาธารณะต่อ GDP ให้อยู่ในระดับต่ํากว่าร้อยละ 70 ได้ และสําหรับภาคธนาคารมีเสถียรภาพ และการเงินต่างประเทศยังมีความแข็งแกร่ง จึงคาดว่าไทยมีดุลบัญชีเดินสะพัดเกินดุลนับตั้งแต่ปี 2566 และที่สําคัญคือไทยมีทุนสํารองระหว่างประเทศอยู่ในระดับสูงจึงทําให้ให้มีความยืดหยุ่นในการดําเนินมาตรการเพื่อรองรับสถานการณ์ที่ไม่คาดคิดในอนาคต
“รัฐบาลขอบคุณทุกภาคส่วนที่ได้ให้ความร่วมมือในการดําเนินตามนโยบายและมาตรการต่างๆ ในการฟื้นฟูประเทศ ส่งผลให้เศรษฐกิจไทยเริ่มฟื้นตัวอย่างต่อเนื่อง และจะยังคงเดินหน้าต่อในมาตรการต่างๆ เพื่อความเป็นอยู่ของพี่น้องประชาชนที่ดีขึ้นและการพัฒนาประเทศให้เติบโตแบบก้าวกระโดด” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ผู้อำนวยการใหญ่ WHO ส่งหนังสือตรงถึงรองนายกฯ อนุทิน ชื่นชมความเข้มแข็งไทยรับมือโควิด19 เผยเป็นส่วนหนึ่งในคู่มือแนะนำการรับมือโรคอุบัติใหม่ทั่วโลก
วันอาทิตย์ที่ 13 พฤศจิกายน 2565
ผู้อํานวยการใหญ่ WHO ส่งหนังสือตรงถึงรองนายกฯ อนุทิน ชื่นชมความเข้มแข็งไทยรับมือโควิด19 เผยเป็นส่วนหนึ่งในคู่มือแนะนําการรับมือโรคอุบัติใหม่ทั่วโลก
ผู้อํานวยการใหญ่ WHO ส่งหนังสือตรงถึงรองนายกฯ อนุทิน ชื่นชมความเข้มแข็งไทยรับมือโควิด19 เผยเป็นส่วนหนึ่งในคู่มือแนะนําการรับมือโรคอุบัติใหม่ทั่วโลก
วันที่ 13 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายเท็ดรอส อัดฮานอม กีบรีเยซุส (Tedros Adhanom Ghrebreyesus) ผู้อํานวยการใหญ่ องค์การอนามัยโลก หรือ WHO ได้มีหนังสือส่งตรงถึงนายอนุทิน ชาญวีรกูล รองนายกรัฐมนตรีและรมว.สาธารณสุข ระบุถึงความคืบหน้าที่ WHO ได้เลือกประเทศไทยเป็น 1 ใน 4 ประเทศจากทั่วโลกในและเป็นประเทศเดียวเอเชียตะวันออกเฉียงใต้ ในการดําเนินโครงการกลไกทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review : UHPR) และถอดบทเรียนความสําเร็จการรับมือวิกฤตโควิด-19
ทั้งนี้ ผู้อํานวยการใหญ่ WHO ได้ชื่นชมประเทศไทยต่อการดําเนินงานที่เป็นจุดเด่นของไทยซึ่งได้เป็นปัจจัยสําคัญที่ทําให้ประเทศไทยได้ช่วยเหลือคนไทยและผู้อาศัยในประเทศไทยในช่วงสถานการณ์การแพร่ระบาด ไม่ว่าจะเป็นการได้รับการการสนับสนุนโดยผู้บริหารระดับสูงที่กําหนดนโยบายประเทศ การมีระบบสาธารณสุขไทยมีความเข้มแข็ง โดยเฉพาะระบบหลักประกันสุขภาพถ้วนหน้า มีความร่วมมือทั้งภาครัฐ เอกชน ประชาสังคม มีกระบวนการสร้างการมีส่วนร่วมกับประชาชนและชุมชน
น.ส.ไตรศุลี กล่าวว่า ผู้อํานวยการใหญ่ WHO ได้ระบุว่าจากการนําเสนอการดําเนินงานของประเทศไทยต่อที่ประชุมสมัชชาใหญ่อนามัยโลก ( World Health Assembly :WHA) เมื่อเดือน พ.ค. ที่ผ่านมา ได้รับการตอบรับและสนใจจากสมาชิกของ WHO เป็นอย่างยิ่ง ทําให้ขณะนี้ตัวอย่างของประเทศไทยถูกนํามาเป็นส่วนหนึ่งของคู่มือแนะนําที่สมาชิก WHO จะนําไปปรับใช้การเตรียมความพร้อมเพื่อรับมือกับโลกอุบัติใหม่
“ผู้อํานวยการใหญ่ WHO ได้ส่งหนังสือลงลายมือด้วยตนเองถึงนายอนุทินถึงความคืบหน้าการดําเนินการตามกลไก UHPR ที่ขณะนี้กลุ่มผู้เชี่ยวชาญของ WHO กําลังจัดทําคู่มือและปรับปรุงข้อแนะนําที่ได้จากกลไก UHPR และขอให้ประเทศไทยยังคงร่วมโครงการนี้เพื่อประโยชน์ของสมาชิก WHO และคนทั่วโลกต่อไป” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ข่าวปลอมจาก Social listening ครองแชมป์ ขณะที่ ข่าวปลอมนโยบายรัฐมีมากสุด สอดรับกระแสการเมือง
วันอาทิตย์ที่ 13 พฤศจิกายน 2565
ข่าวปลอมจาก Social listening ครองแชมป์ ขณะที่ ข่าวปลอมนโยบายรัฐมีมากสุด สอดรับกระแสการเมือง
ข่าวปลอมจาก Social listening ครองแชมป์ ขณะที่ ข่าวปลอมนโยบายรัฐมีมากสุด สอดรับกระแสการเมือง
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลจํานวน67เรื่องสอดคล้องกับกระแสการเมืองที่อยู่ในความสนใจอย่างมากของประชาชนขณะที่ข่าวปลอมโควิด-19มีเพียง1เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่4 - 10พฤศจิกายน2565โดยศูนย์ต่อต้านข่าวปลอมพบข้อความที่เข้ามาจํานวน5,213,861ข้อความโดยมีข้อความที่ต้องดําเนินการตรวจสอบ(Verify)ทั้งสิ้น238ข้อความแบ่งเป็นข้อความที่มาจากSocial listeningจํานวน222ข้อความและข้อความที่มาจากLine Officialจํานวน16ข้อความรวมเรื่องที่ต้องดําเนินการตรวจสอบ104เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน67เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน19เรื่อง
กลุ่มที่3 ข่าวปลอมเศรษฐกิจจํานวน13เรื่อง
กลุ่มที่4ข่าวปลอมเรื่องภัยพิบัติจํานวน5เรื่อง
สําหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน1เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านเศรษฐกิจสําหรับข่าวปลอมที่ได้รับความสนใจสูงสุด10อันดับระหว่างวันที่4 - 10พฤศจิกายนดังนี้
อันดับ1เรื่องปตท.ให้ลงทุนหุ้นระดับโลกด้วยเงิน1,000บาทและซื้อหุ้นปตท.ได้รับสิทธิ์จองOR
อันดับที่2เรื่องกรุงไทยส่งSMSให้ประชาชนรับสิทธิ์ยื่นกู้เงินผ่านลิงก์
อันดับที่3เรื่องขนส่งฯเปิดเพจเฟซบุ๊กDLT e-eairningรับทําใบขับขี่ทุกชนิด
อันดับที่4เรื่องสมุนไพรจมูกปลาหลดใช้รักษาโรคมะเร็ง
อันดับที่5เรื่องออมสินปล่อยสินเชื่อGSBผ่านไลน์
อันดับที่6เรื่องใช้เนยแท้ทาเคลือบแผลน้ําร้อนลวกช่วยแก้ปวดลดตุ่มพองใส
อันดับที่7เรื่องสารบอแรกซ์ใช้รักษาโรคมะเร็งได้
อันดับที่8เรื่องกรมการจัดหางานเปิดรับสมัครแรงงานโรงงานไฟฟ้าที่เกาหลี
อันดับที่9เรื่องปตท.ร่วมกับตลาดหลักทรัพย์แห่งประเทศไทยเปิดลงทุนหุ้นระดับโลกด้วยเงิน1,000บาท
อันดับที่10เรื่องไปรษณีย์ไทยโทรแจ้งประชาชนว่ามีพัสดุตกค้าง
“ดีอีเอสพร้อมดําเนินการทุกวิธีเพื่อปกป้องประชาชนจากข่าวปลอมและมิจฉาชีพผ่านออนไลน์โชเชียลมีเดียโทรศัพท์และการส่งSMSหากท่านได้รับโทรศัพท์หรือได้รับข้อมูลที่ผิดปรกติผ่าน
โชเชียลมีเดียสื่อออนไลน์และSMSท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/
ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทําความผิดอย่างต่อเนื่องในทุกช่องทาง”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมให้ความช่วยเหลือติมอร์เลสเตในกระบวนการเพื่อการเข้าเป็นสมาชิกลำดับที่ 11 ของอาเซียนโดยสมบูรณ์
วันอาทิตย์ที่ 13 พฤศจิกายน 2565
โฆษกรัฐบาลเผย นายกฯ พร้อมให้ความช่วยเหลือติมอร์เลสเตในกระบวนการเพื่อการเข้าเป็นสมาชิกลําดับที่ 11 ของอาเซียนโดยสมบูรณ์
โฆษกรัฐบาลเผย นายกฯ พร้อมให้ความช่วยเหลือติมอร์เลสเตในกระบวนการเพื่อการเข้าเป็นสมาชิกลําดับที่ 11 ของอาเซียนโดยสมบูรณ์
วันนี้ (13 พ.ย. 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ต่อแถลงการณ์ของอาเซียนเกี่ยวกับมติเห็นชอบในหลักการ รับติมอร์เลสเตเข้าเป็นสมาชิกลําดับที่ 11 ของอาเซียนนั้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่จะช่วยเหลือติมอร์เลสเตให้เข้าเป็นสมาชิกลําดับที่ 11 อย่างเป็นทางการ ทั้งนี้ ติมอร์เลสเตได้รับสถานะผู้สังเกตการณ์ของอาเซียน สามารถเข้าร่วมการประชุมได้ทุกระดับนับแต่นี้เป็นต้นไป
โฆษกประจําสํานักนายกรัฐมนตรีกล่าวว่า ในส่วนของกระบวนการรับติมอร์เลสเตเข้าเป็นสมาชิกนั้น อาเซียนต้องจัดทํา Road map ซึ่งจะกําหนดเป้าหมายและประเด็นที่ติมอร์เลสเตจะต้องดําเนินการ ก่อนเข้าเป็นสมาชิกอาเซียนโดยสมบูรณ์ ทั้งนี้ ไทยและประเทศสมาชิกอาเซียนจะให้ความช่วยเหลือ เพื่อเสริมสร้างขีดความสามารถให้ติมอร์เลสเตสามารถปฏิบัติให้เป็นไปตามพันธกรณีต่าง ๆ เพื่อให้ติมอร์เลสเตสามารถเข้าเป็นสมาชิกอย่างสมบูรณ์ในอนาคต
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิจอดรถฟรี ช่วงการประชุมผู้นำเอเปค 2022
วันจันทร์ที่ 14 พฤศจิกายน 2565
ท่าอากาศยานสุวรรณภูมิจอดรถฟรี ช่วงการประชุมผู้นําเอเปค 2022
วันจันทร์ที่ 14 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลอํานวยความสะดวกด้านการเดินทางแก่ประชาชนช่วงวันหยุดราชการเป็นกรณีพิเศษ
สําหรับเขต กทม. จ.นนทบุรี และจ.สมุทรปราการในโอกาสที่ประเทศไทยเป็นเจ้าภาพจัดการประชุมผู้นําเขตเศรษฐกิจเอเปค ครั้งที่ 29
และการประชุมที่เกี่ยวข้อง โดยเปิดให้บริการจอดรถฟรี ณ ลานจอดรถระยะยาวโซน C
ท่าอากาศยานสุวรรณภูมิ ตั้งแต่เวลา 00.01 น. ของวันอังคารที่ 15 พ.ย. – เวลา 24.00 น.ของวันจันทร์ที่ 21
พ.ย.2565 รวม 7 วัน พร้อมจัดรถ Shuttle Bus สาย Aให้บริการรับส่งผู้โดยสารระหว่างอาคารจอดรถและอาคารผู้โดยสารทุก 15 นาที ตลอด 24 ชม.
โดยไม่เสียค่าใช้จ่าย เพื่อบรรเทาการจราจรในพื้นที่จังหวัดที่จัดการประชุม
และช่วยให้ประชาชนเดินทางท่องเที่ยวหรือกลับภูมิลําเนาได้สะดวกรวดเร็วมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุชาติ สั่งติวเข้ม หมอนวดไทย เตรียมรับสื่อมวลชน เอเปค
วันอาทิตย์ที่ 13 พฤศจิกายน 2565
รมว.สุชาติ สั่งติวเข้ม หมอนวดไทย เตรียมรับสื่อมวลชน เอเปค
นายบุญชอบ สุทธมนัสวงษ์ ปลัดกระทรวงแรงงาน ตรวจเยี่ยมและให้กําลังใจพนักงานนวดไทยและสปาเพื่อสุขภาพ (Thai Wellness Massage & Spa) และเจ้าหน้าที่รวมกว่า 50 คน ที่มาสาธิตและให้บริการเพื่อเตรียมความพร้อมการจัดกิจกรรมนวดไทยและสปา
รัฐบาลไทย-ข่าวทำเนียบรัฐบาล-รัฐบาลอนุมัติเพิ่มค่าอาหารกลางวันแก่โรงเรียนประถมศึกษา
วันจันทร์ที่ 14 พฤศจิกายน 2565
รัฐบาลอนุมัติเพิ่มค่าอาหารกลางวันแก่โรงเรียนประถมศึกษา
วันพุธที่ 9 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติปรับเพิ่มค่าอาหารกลางวันของโรงเรียนประถมศึกษา สําหรับนักเรียนระดับชั้นเด็กเล็ก-
ประถมศึกษาปีที่ 6 กว่า 5.79 ล้านคนแบ่งเป็น 4 ระดับ คือ โรงเรียนที่มีจํานวนนักเรียน 1-40 คน ได้ 36
บาท/คน/วัน โรงเรียนที่มีนักเรียน 41-100 คน ได้ 27 บาท/คน/วัน โรงเรียนที่มีนักเรียน 101-120 คน ได้ 24
บาท/คน/วัน และโรงเรียนที่มีนักเรียน 121 คนขึ้นไป ได้ค่าอาหารกลางวัน 22 บาท/คน/วัน
เพื่อช่วยให้โรงเรียนขนาดเล็กสามารถจัดทําโครงการอาหารกลางวันได้อย่างมีคุณภาพมากขึ้น
รวมถึงให้โรงเรียนสามารถบริหารจัดการงบประมาณได้อย่างเหมาะสม
สอดคล้องกับขนาดของโรงเรียนและจํานวนนักเรียน เพื่อให้เกิดประสิทธิภาพสูงสุด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. เปิดรับฝาก “สลากดิจิทัล ธ.ก.ส.” ฝากง่ายแถมลุ้นรางวัลใหญ่ 5 ล้านบาท
วันจันทร์ที่ 14 พฤศจิกายน 2565
ธ.ก.ส. เปิดรับฝาก “สลากดิจิทัล ธ.ก.ส.” ฝากง่ายแถมลุ้นรางวัลใหญ่ 5 ล้านบาท
ธ.ก.ส. เปิดรับฝาก “สลากดิจิทัล ธ.ก.ส.” ผ่านแอปพลิเคชัน A-Mobile Plus หน่วยละ 50 บาท วงเงินรวม 30,000 ล้านบาท เปิดรับฝาก ตั้งแต่ 17 พฤศจิกายน 2565 เป็นต้นไป
ธ.ก.ส. เปิดรับฝาก “สลากดิจิทัล ธ.ก.ส.” ผ่านแอปพลิเคชัน A-Mobile Plus หน่วยละ 50 บาท วงเงินรวม 30,000 ล้านบาท ฝากครบ 2 ปี ได้รับดอกเบี้ยหน่วยละ 0.07 บาท พร้อมลุ้นรางวัลที่ 1 สูงสุด 5 ล้านบาท รางวัลพิเศษ ปีละ 2 ครั้ง เป็นเงินรางวัล 2 ล้านบาท และรางวัลอื่น ๆ รวมมูลค่ากว่า 16 ล้านบาทต่อเดือน โดยยกเว้นภาษีดอกเบี้ยสําหรับบุคคลธรรมดา เปิดรับฝาก ตั้งแต่ 17 พฤศจิกายน 2565 เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากดิจิทัล ธ.ก.ส.” ผ่านแอปพลิเคชัน A-Mobile Plus เพื่อสนับสนุนการออมเงินและอํานวยความสะดวกในการเข้าถึงผลิตภัณฑ์เงินฝากและสลากออมทรัพย์ ธ.ก.ส. แก่ลูกค้าและประชาชนทั่วไป ในราคาหน่วยละ 50 บาท วงเงินรวม 30,000 ล้านบาท พร้อมรับสิทธิ์ลุ้นเงินรางวัลมากมาย สูงสุด 5 ล้านบาท โดยสลากดิจิทัล ธ.ก.ส. เป็นสลากชนิดไร้ตราสาร มีอายุรับฝาก 2 ปี เมื่อฝากครบกําหนดไถ่ถอนจะได้รับดอกเบี้ยหน่วยละ 0.07 บาท หรือคิดเป็นอัตราดอกเบี้ยร้อยละ 0.07 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคมของทุกปี รวม 24 ครั้ง ประกอบด้วย รางวัลที่ 1 มี 1 รางวัล มูลค่า 5,000,000 บาท รางวัลที่ 1 ต่างหมวด มี 59 รางวัล รางวัลละ 3,000 บาท รางวัลที่ 2 มี 180 รางวัล รางวัลละ 2,000 บาท รางวัลที่ 3 มี 600 รางวัล รางวัลละ 1,000 บาท รางวัลที่ 4 มี 1,200 รางวัล รางวัลละ 400 บาท รางวัลที่ 5 มี 6,000 รางวัล รางวัลละ 300 บาท รางวัลเลขท้าย 4 ตัว มี 60,000 รางวัล รางวัลละ 25 บาท รางวัลเลขท้าย 3 ตัว มี 600,000 รางวัล รางวัลละ 10 บาท และรางวัลพิเศษปีละ 2 ครั้ง ในเดือนธันวาคม 2565 และเดือนธันวาคม 2566 ครั้งละ 2 รางวัล รางวัลละ 500,000 บาท รวมรางวัลสูงสุดทั้งสิ้น 668,042 รางวัล เป็นเงินรางวัลรวมสูงสุด 16,917,000 บาทต่อเดือน ออกรางวัลครั้งแรกวันที่ 16 ธันวาคม 2565 โดยผู้ฝากต้องฝากสลากภายในวันที่ 15 ของทุกเดือน เพื่อรับสิทธิ์ตรวจรางวัลในเดือนนั้น ๆ และกรณีฝากไม่ครบ 3 เดือน คิดค่าธรรมเนียมในการถอนเงินจากมูลค่าสลาก 2 บาทต่อหน่วย (ต้นเงินคงเหลือ 48 บาทต่อหน่วย) ที่สําคัญดอกเบี้ยและเงินรางวัลจากการฝากสลากดิจิทัล ธ.ก.ส. จะได้รับการยกเว้นภาษีสําหรับบุคคลธรรมดาไม่เสียภาษีดอกเบี้ย และสามารถใช้เป็นหลักประกันในการกู้เงินกับ ธ.ก.ส. บนแอปพลิเคชัน A-Mobile Plus ได้อีกด้วย
ทั้งนี้ ลูกค้าจะได้รับ e-Slip ไว้เป็นหลักฐานในการฝากสลากบันทึกไว้ในอัลบั้มภาพในโทรศัพท์เคลื่อนที่อัตโนมัติ โดยสามารถตรวจสอบข้อมูลหมายเลขสลาก รายการธุรกรรมและประวัติการถูกรางวัลได้ง่าย ๆ ผ่านแอปพลิเคชัน A-Mobile Plus และสามารถรับชมการถ่ายทอดสดการออกสลากดิจิทัล ธ.ก.ส. ได้ทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ เว็บไซต์ www.baac.or.th Facebook Page “BAAC Thailand” Youtube Channel “BAAC Thailand” หรือตรวจผลรางวัลทาง A-Mobile Plus โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากดิจิทัล ธ.ก.ส. ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-​กระทรวงเกษตรฯ มอบประกาศนียบัตร และเข็มวิทยฐานะ แก่ผู้ผ่านการฝึกอบรมของนักบริหารการเกษตรและสหกรณ์ ประจำปีงบประมาณ 2565
วันจันทร์ที่ 14 พฤศจิกายน 2565
​กระทรวงเกษตรฯ มอบประกาศนียบัตร และเข็มวิทยฐานะ แก่ผู้ผ่านการฝึกอบรมของนักบริหารการเกษตรและสหกรณ์ ประจําปีงบประมาณ 2565
​กระทรวงเกษตรฯ มอบประกาศนียบัตร และเข็มวิทยฐานะ แก่ผู้ผ่านการฝึกอบรมของนักบริหารการเกษตรและสหกรณ์ ประจําปีงบประมาณ 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีมอบประกาศนียบัตร เข็มวิทยฐานะเกษตราภิภัทร เข็มวิทยฐานะเกษตราธิปัตย์ และเข็มวิทยฐานะเกษตราภิบาล สําหรับผู้ผ่านการฝึกอบรมหลักสูตรนักบริหารระดับสูงกระทรวงเกษตรและสหกรณ์ หลักสูตรนักบริหารการพัฒนาการเกษตรและสหกรณ์ระดับสูง และระดับกลาง รวม 8 รุ่น ณ ห้องมัฆวานรังสรรค์ สโมสรทหารบก กรุงเทพฯ ว่า กระทรวงเกษตรและสหกรณ์ ได้มีการฝึกอบรม เพื่อพัฒนาศักยภาพบุคลากรในระดับผู้บริหารของกระทรวงเกษตรและสหกรณ์ ได้บูรณาการความรอบรู้ในมิติของวิชาการ การทํางานสังคมและชีวิต ตลอดจนสร้างภาวะผู้นํา และมุมมองความคิดของนักบริหารยุคใหม่ เพื่อเตรียมก้าวขึ้นสู่การเป็นนักบริหารระดับสูงของกระทรวงเกษตรฯ โดยจะส่งผลให้เกิดผลสัมฤทธิ์ที่ดีต่อระบบบริหารจัดการในระดับ กรม กองต่าง ๆ และสามารถพัฒนาภารกิจในภาคการเกษตรให้ประสบความสําเร็จทั้งในปัจจุบันและอนาคต
“การขับเคลื่อนนโยบาย และบทบาทของผู้บริหารของกระทรวงเกษตรฯ ควรต้องมีการพัฒนา รับรู้ และให้เกิดความเข้าใจในนโยบายของรัฐบาล ของกระทรวงเกษตรฯ และขับเคลื่อนนโยบายสู่บทบาทภารกิจของหน่วยงานได้อย่างชัดเจน มีความเชี่ยวชาญในงานที่รับผิดชอบ และเข้าใจบทบาทภาวะผู้นํายุคใหม่ หลักการบริหาร การวางแผน การนําเสนอ ประชาสัมพันธ์ การบริการที่ดี การพัฒนาบุคลิกภาพและการมีจิตสํานึกการเป็นข้าราชการที่ดี รวมไปถึงการพัฒนาบุคลากรในสังกัดให้มีอุดมการณ์และมีจิตสํานึกการเป็นข้าราชการที่ดี” ดร.เฉลิมชัย กล่าว
ด้าน นายประยูร อินสกุล ปลัดกระทรวงเกษตรและสหกรณ์ กล่าวเพิ่มเติมว่า กระทรวงเกษตรและสหกรณ์
โดยสถาบันเกษตราธิการ ได้ดําเนินการจัดฝึกอบรมหลักสูตรนักบริหารของกระทรวงเกษตรและสหกรณ์มาอย่างต่อเนื่อง เพื่อพัฒนาสมรรถนะการเป็นผู้นําด้านการบริหารที่สําคัญให้แก่ผู้ที่จะก้าวสู่ตําแหน่งผู้บริหารระดับสูงขึ้น
และตามพระราชบัญญัติระเบียบข้าราชการพลเรือน พ.ศ.2551 มาตรา 72 กําหนดให้ส่วนราชการมีหน้าที่ดําเนินการ ให้มีการเพิ่มพูนประสิทธิภาพ และเสริมสร้างแรงจูงใจแก่ข้าราชการพลเรือนสามัญ เพื่อให้ข้าราชการพลเรือนสามัญ
มีคุณภาพ คุณธรรม จริยธรรม คุณภาพชีวิต มีขวัญและกําลังใจในการปฏิบัติราชการให้เกิดผลสัมฤทธิ์ต่อภารกิจของรัฐฯ
ทั้งนี้ ในปีงบประมาณ 2565 สถาบันเกษตราธิการ ดําเนินการจัดฝึกอบรมหลักสูตร นักบริหารของกระทรวงเกษตรฯ จํานวน 8 รุ่น มีผู้ผ่านการฝึกอบรมจากทุกหน่วยงาน ซึ่งเป็นกลุ่มผู้นําการเปลี่ยนแปลงที่สําคัญ รวมถึงข้าราชการจากต่างกระทรวง กล่าวคือ หลักสูตรนักบริหารระดับสูง กระทรวงเกษตรและสหกรณ์ รุ่นที่ 5 (นบส.กษ.) จํานวน 48 คน หลักสูตรนักบริหารหารพัฒนาการเกษตรและสหกรณ์ระดับสูง (นบส.) รุ่นที่ 80 – 82 จํานวน 396 คน และหลักสูตรนักบริหารหารพัฒนาการเกษตรและสหกรณ์ ระดับกลาสง (นบก.) รุ่นที่ 100 – 103 จํานวน 564 คน รวมผู้ผ่านการอบรมทั้งสิ้น 1,008 คน
รัฐบาลไทย-ข่าวทำเนียบรัฐบาล-กรมทางหลวงชนบท จัดกำลังเจ้าหน้าที่ลาดตระเวน ติดตา,สถานการณ์อุทกภัยในพื้นที่ภาคใต้อย่างใกล้ชิดเพื่ออำนวยความสะดวกปลอดภัยให้กับประชาชน
วันจันทร์ที่ 14 พฤศจิกายน 2565
กรมทางหลวงชนบท จัดกําลังเจ้าหน้าที่ลาดตระเวน ติดตา,สถานการณ์อุทกภัยในพื้นที่ภาคใต้อย่างใกล้ชิดเพื่ออํานวยความสะดวกปลอดภัยให้กับประชาชน
ตามนโยบายรัฐมนตรีว่าการกระทรวงคมนาคมพร้อมเผยสายทางที่ได้รับผลกระทบในพื้นที่ จ.ยะลา สามารถสัญจรผ่านได้ปกติแล้ว
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้เน้นย้ําในเรื่องการรับมืออุทกภัยในพื้นที่ภาคใต้ฝั่งตะวันออก เนื่องจากหย่อมความกดอากาศต่ําเคลื่อนตัวเข้าปกคลุมบริเวณประเทศมาเลเซีย ประกอบกับลมตะวันออกเฉียงเหนือ และลมตะวันออกที่พัดปกคลุมภาคใต้ฝั่งอ่าวไทยเริ่มมีกําลังแรงขึ้น ส่งผลให้ภาคใต้มีฝนตกหนักอย่างต่อเนื่อง ในส่วนของ ทช. ได้สั่งการให้หน่วยงานในพื้นที่ภาคใต้รับมือกับสถานการณ์อุทกภัย โดยเฉพาะจังหวัดสุราษฎร์ธานีนครศรีธรรมราช พัทลุง สงขลา ปัตตานี นราธิวาส และยะลา ซึ่งในช่วงที่ผ่านมามีถนนทางหลวงชนบทในพื้นที่จังหวัดยะลา ได้รับผลกระทบจากอุทกภัย จํานวน 2 สายทาง คือ ถนนสาย ยล.4023 แยก ทล.4065 - เทศบาลยะหา อ.ยะหา จ.ยะลา ระยะทางตลอดสาย 5.598 กิโลเมตร ช่วง กม. ที่ 5+000 - 5+100 และถนนสาย ยล.4017 แยก ทล.4063- บ้านบุดี อ.เมือง, รามัน จ.ยะลา ระยะทางตลอดสาย 10.225 กิโลเมตร ช่วง กม. 4+400 - 4+600 ปัจจุบันระดับน้ําลดลงสามารถสัญจรผ่านได้ปกติแล้ว โดยในช่วงที่เกิดเหตุสํานักงานทางหลวงชนบทที่ 12 (สงขลา) แขวงทางหลวงชนบทยะลา ได้ดําเนินการติดตั้งป้ายเตือน ป้ายจราจร พร้อมปักเสาขาวแดงเพื่อบอกแนวเขตทางบนถนนสายดังกล่าวอย่างเร่งด่วน
อย่างไรก็ตาม ทช. ได้จัดเจ้าหน้าที่ลาดตระเวนติดตามระดับน้ําในพื้นที่ที่ยังมีน้ําท่วมทุกภูมิภาคและเฝ้าระวังถนนในโครงข่ายทางหลวงชนบทสายทางอื่นควบคู่กันไปด้วย ตลอดจนได้เตรียมเครื่องมือ เครื่องจักร วัสดุอุปกรณ์ สะพานเบลีย์ ยานพาหนะในการรับส่งผู้ประสบภัยในกรณีน้ําท่วมสูงในสายทาง เพื่อเป็นการบรรเทาความเดือดร้อนและช่วยเหลือประชาชนได้ทันที ทั้งนี้ ขอความร่วมมือประชาชนโปรดระมัดระวังในการใช้รถใช้ถนนเป็นพิเศษ โปรดสังเกตป้ายเตือน โดยสามารถแจ้งเหตุอุทกภัยได้ที่แขวงทางหลวงชนบททั่วประเทศหรือติดต่อ [
รัฐบาลไทย-ข่าวทำเนียบรัฐบาล-WHO ชื่นชมไทยบริหารโควิด-19 มีผลงานเป็นที่ประจักษ์และยั่งยืน
วันจันทร์ที่ 14 พฤศจิกายน 2565
WHO ชื่นชมไทยบริหารโควิด-19 มีผลงานเป็นที่ประจักษ์และยั่งยืน
วันอาทิตย์ที่ 13 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่องค์การอนามัยโลกชื่นชมการบริหารจัดการด้านสุขภาพของประเทศไทยในสถานการณ์วิกฤติโควิ
ด-19 ว่ามีความโปร่งใส มีผลงานเป็นที่ประจักษ์ มีประสิทธิภาพ และความรับผิดชอบโดยประเมินสมรรถนะหลักตามกฎอนามัยระหว่างประเทศ ให้ไทยได้คะแนนเฉลี่ย 4.25 จากคะแนนเต็ม 5คะแนน ด้วยตัวชี้วัด 56 ตัวในประเด็นทางเทคนิค 19 ด้านและตัวชี้วัดส่วนใหญ่อยู่ในระดับมีผลงานประจักษ์และยั่งยืน
แสดงให้เห็นความก้าวหน้าในการพัฒนาสมรรถนะหลัก ซึ่งเป็นผลจากความร่วมมือของทุกภาคส่วนในสังคม
ทั้งนี้ รัฐบาลจะนําผลจากการประเมินไปเป็นข้อมูลในการพัฒนางานด้านสาธารณสุข
ตลอดจนยกระดับความสามารถให้พร้อมรับมือภาวะฉุกเฉินทางสาธารณสุขที่อาจเกิดขึ้นได้ในอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี